Diari Oficial de la Generalitat Valenciana


Sumari del DOGV 3433, del 12-02-1999 (1999/1084)

RESOLUCIÓ de 2 de febrer de 1998, del director general de l'Esport, per la qual aprova el calendari anual d'exàmens teòrics per a l'obtenció de títols per al govern d'embarcacions d'esplai de l'any 1999.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3433

Data del DOGV
:   12-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1084


Data del document
:   02-02-1999

Organisme emissor
:   Conselleria de Benestar Social

Tipus de document
:   Resolució

Correcció d'errades

 Descriptors 

:   * examen
    * embarcació d'esbarjo
    * esport

RESOLUCIÓ de 2 de febrer de 1998, del director general de l'Esport, per la qual aprova el calendari anual d'exàmens teòrics per a l'obtenció de títols per al govern d'embarcacions d'esplai de l'any 1999. [1999/M1084]
  
La Generalitat Valenciana és competent en matèria d'ensenyaments nauticoesportius i subaquaticoesportius, pel Reial Decret 1.952/1996, de 23 d'agost, sobre traspàs de funcions i serveis de l'administració de l'estat a la Comunitat Valenciana, publicat al Diari Oficial de la Generalitat Valenciana de data 24 de setembre de 1996; i és la Direcció General de l'Esport d'aquesta Conselleria la que assumeix el desenvolupament i l'aplicació de les esmentades competències a través del Centre dels Esports del Mar, creat pel Decret 188/1996, de 18 d'octubre, del Govern Valencià, publicat al DOGV de data 6 de novembre de 1996.
  
L'exercici d'aquestes funcions s'ha de realitzar, com estableix el reial decret esmentat, d'acord amb els criteris establits amb caràcter general per la normativa estatal pel que fa al contingut dels programes, tipus de titulació i dissenys de les proves. Aquests exàmens es realitzaran segons estableix l'Ordre del Ministeri de Foment, de 17 de juny de 1997, reguladora de les condicions per al govern d'embarcacions d'esplai i publicada al Boletín Oficial del Estado de data 3 de juliol de 1997 i en la Resolució de 30 de desembre de 1997, de la Direcció General de la Marina Mercant, publicada al BOE de data 9 de gener de 1998 que desplega l'ordre anterior.
  
No obstant això, atés l'increment d'interés suscitat en aquesta matèria, s'estableix per la Resolució de 24 de setembre de 1998, de la Consellera de Benestar Social, publicada al DOGV de data 23 de novembre de 1998, el procediment i els requisits exigits per a la realització de pràctiques bàsiques de seguretat i navegació o examen pràctic per a l'obtenció de títols per al govern d'embarcacions d'esplai com a complementari de la normativa estatal
  
Per tot això i fent ús de les atribucions conferides el Decret 188/1996, de 18 d'octubre, del Govern Valencià, amb el qual es crea el Centre dels Esports del Mar, resolc:
  
Aprovar el calendari de celebració dels exàmens per a l'obtenció dels diferents títols per al govern d'embarcacions d'esplai, amb subjecció a les següents bases:
  
Primera
  
Es convoquen els següents exàmens per província:
  
Província d'Alacant
  
5/6 de març:
  
Capità de iot
  
Patró de iot
  
Patró d'embarcacions d'esplai
  
Patró per a navegació bàsica
  
21/22 de maig:
  
Patró de iot
  
Patró d'embarcacions d'esplai
  
Patró per a navegació bàsica
  
19/20 de novembre:
  
Patró de iot
  
Patró d'embarcacions d'esplai
  
Patró per a navegació bàsica
  
Província de Castelló
  
18/19 de juny:
  
Capità de iot
  
Patró de iot
  
Patró d'embarcacions d'esplai
  
Patró per a navegació bàsica
  
29/30 d'octubre:
  
Patró de iot
  
Patró d'embarcacions d'esplai
  
Patró per a navegació bàsica
  
Província de València
  
16/17 d'abril:
  
Patró de iot
  
Patró d'embarcacions d'esplai
  
Patró per a navegació bàsica
  
16/17 de juliol:
  
Capità de iot
  
Patró de iot
  
Patró d'embarcacions d'esplai
  
Patró per a navegació bàsica
  
10/11 de desembre:
  
Capità de iot
  
Patró de iot
  
Patró d'embarcacions d'esplai
  
Patró per a navegació bàsica
  
Segona. Normes generals
  
Els exàmens seran realitzats pel tribunal que es constituirà i serà nomenat pel director general de l'Esport.
  
Tercera. Sol·licituds i informació
  
3.1 Sol·licituds. Els candidats formalitzaran la inscripció segons els documents inclosos en el sobre de sol·licitud d'admissió a examen per a l'obtenció dels títols per al govern de les embarcacions d'esplai, que estarà disponible per al públic en les oficines d'informació detallades en la base 3.3.
  
3.2. Documentació. En el sobre caldrà incloure els següents documents:
  
a) Dues fotografies recents i originals semblants a les exigides per al document nacional d'identitat, en una de les quals figurarà nom, cognoms i número de document nacional d'identitat, l'altra s'haurà d'enganxar al model de sol·licitud d'admissió a l'examen corresponent.
  
b) Una fotocòpia del document nacional d'identitat.
  
c) Un exemplar per a l'administració de l'imprés de pagament dels títols per al govern d'embarcacions d'esplai, amb certificació mecànica o signatura autoritzada de l'entitat col·laboradora de l'ingrés de les quanties revisades segons les corresponents lleis de pressupostos de la Comunitat Valenciana dels exercicis posteriors a 1997 de la tasa corresponent als drets d'examen per a cada titulació establida en l'article 284 de la Llei 12/1997, de 23 de desembre, de Taxes de la Generalitat Valenciana, publicada al DOGV de data 29 de desembre de 1997, que es detalla tot seguit:
  
c.1. Drets d'examen:
  
Capità de iot 10.600 PTA.
  
Patró de iot 8.460 PTA.
  
Patró d'embarcacions d'esplai 6.360 PTA.
  
Patró per a navegació bàsica 0 PTA.
  
c.2. Expedició:
  
Capità de iot 12.710 PTA.
  
Resta titulacions 3.710 PTA.
  
Renovacions i revalidacions 3.710 PTA.
  
d) Certificat mèdic oficial expedit per un facultatiu, ajustat a les normes contingudes en la Resolució de 30 de desembre de 1997 de la Direcció General de la Marina Mercant, publicada al BOE de data 9 de gener de 1998, o bé el certificat d'examen de l'última convocatòria a què s'haguera presentat.
  
e) Autorització paterna o del tutor/a, o un altre document acreditatiu, per a aspirants d'edat compresa entre els 16 i els 18 anys.
  
f) Fotocòpia acarada del títol que s'ha de revalidar (si escau).
  
g) Per a l'obtenció del títol de patró de iot es presentarà, a més, una fotocòpia compulsada o acarada del títol de patró d'embarcacions d'esplai.
  
h) Per a l'obtenció del títol de capità de iot es presentarà, a més, una fotocòpia compulsada o acarada del títol de patró de iot.
  
3.3 Oficines d'informació.
  
Centre dels Esports del Mar, sítia a l'avinguda d'Aguilera, 1, planta 6a, d'Alacant. Telèfon: 75 121 37 58; fax: 985 93 47 92.
  
Seccions d'Esports de les direccions territorials de la Conselleria de Benestar Social de:
  
1. Alacant (av. Aguilera, 1, planta 8a). Telèfon: 183 92 46 34; fax: 965 93 47 96.
  
2. Castelló de la Plana (pl. Maria Agustina 1, 3º). Telèfon: 579 15 16 56; fax: 964 45 80 81.
  
3. València (pl. Sant Nicolàs, 2). Telèfon: 82 792 90 11; fax: 96 386 50 05.
  
Quarta. Presentació de sol·licituds
  
Les sol·licituds per prendre part en l'examen podran presentar-se directament en el Centre dels Esports del Mar, en les direccions territorials de Benestar Social o als llocs indicats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El Centre dels Esports del Mar les remetrà al tribunal d'examen una vegada estiga aquest constituït.
  
Cinquena. Termini de presentació de sol·licituds
  
El termini de presentació de sol·licituds s'iniciarà per a cada convocatòria un mes natural abans de la data d'examen i finalitzarà per a cada convocatòria 15 dies naturals abans de la data indicada d'examen.
  
No existeix termini establit per a les sol·licituds d'expedició, renovació i revalidació de títols i podran realitzar-se aquestes qualsevol dia hàbil.
  
Sisena. Horari d'exàmens i lloc
  
Els exàmens es realitzaran durant el divendres a la vesprada i dissabte al matí i/o a la vesprada de les dates indicades en la base primera. Els horaris seran ajustats en funció dels aspirants matriculats i la disponibilitat d'aules adequades. Els exàmens de patró i capità de iot es realitzaran en jornades de divendres i dissabte, la resta de titulacions seran en horari de divendres o dissabte.
  
6.2. Els horaris i el lloc d'examen seran anunciats pel president del tribunal al tauler d'anuncis dels llocs indicats en la base 3.3 amb si més no amb una setmana d'antelació a la data de celebració de l'examen una vegada finalitzat el termini de presentació de sol·licituds.
  
Setena. Desenvolupament de les proves
  
7.1. El desenvolupament de les proves es regirà per l'establit en l'Ordre de 17 de juny de 1997 del Ministeri de Foment, s'adaptarà al programa establit en l'esmentada ordre i en la Resolució de la Marina Mercant de 30 de desembre de 1997 publicada al BOE de data 9 de gener de 1998.
  
7.2. Els aspirants hauran de presentar-se al lloc de celebració de l'examen amb el que segueix:
  
- Document nacional d'identitat, original i vigent.
  
- Títol original, en cas de revalidacions.
  
- Útils d'escriptura (llapis, bolígraf, goma d'esborrar, etc.), transportador nàutic, regla, escaire o cartabó i compàs. Així mateix serà autoritzat l'ús de calculadores senzilles i no es permetrà l'ús de calculadores científiques i/o programables, agendes electròniques ni ordinadors personals.
  
Vuitena. Tribunal
  
8.1. Els membres del tribunal que han de jutjar les proves seran nomenats pel director general de l'Esport, per a cada un dels exàmens convocats.
  
Els membres dels tribunals i el personal auxiliar d'examen tindran dret a l'abonament d'indemnitzacions per assistències, d'acord amb el que estableix el Decret 24/1997, d'11 de febrer, del Govern Valencià, publicat al DOGV de data 17 de febrer de 1997 i en l'Ordre de 23 de juliol de 1998, de la Conselleria d'Economia, Hisenda i Administració Pública, publicada al DOGV de data 15 de setembre de 1998, per la qual es desplega el decret anterior.
  
Novena. Resultat dels exàmens i reclamacions
  
9.1. Finalitzats els exàmens i una vegada realitzada la correcció pel corresponent tribunal, els resultats es publicaran als taulers d'anuncis dels llocs indicats en la base 3.3.
  
9.2. Els candidats disposaran d'un termini d'un mes comptador des del dia de la publicació oficial dels resultats per interposar-hi un recurs ordinari, davant el president del tribunal d'examen i ho comunicarà per escrit al Centre dels Esports de la Mar de la Generalitat Valenciana, segons el tenor establit per l'article 114 i següents de la Llei de Règim Jurídic de les Administracions Públiques i del Procediment Administratiu Comú.
  
València, 2 de febrer de 1998.- El director general de l'Esport: José Emilio Cervera Llavador.